**Opis projekta**

|  |  |  |  |  |
| --- | --- | --- | --- | --- |
|  |  |  |  | |
| **I.** | **Područje(a) djelovanja** | Projekt će obuhvatiti sljedeća područja djelovanja:   * Komponenta A: Potpora MMSP-ima za otvaranje i očuvanje održivih radnih mjesta * Komponenta B: Unapređenje životnih uvjeta u urbanim i ruralnim područjima | |
|  | **Krajnji korisnici/**  **Krajnji primatelji** | * Lokalni i regionalni organi vlasti i/ili drugi srodni subjekti javnog sektora; * Mikro, mala i srednja poduzeća (MMSP-ovi). | |
|  | **Lokacija** | Diljem Hrvatske | |
|  |  |  |  | |
| **II.** | **Kriteriji prihvatljivosti** | * **Komponenta A “Potpora MMSP-ima za otvaranje i očuvanje održivih radnih mjesta”**   CEB daje Programske kredite s primarnim ciljem poticanja otvaranja i očuvanja održivih stalnih i/ili sezonskih radnih mjesta putem olakšavanja pristupa kreditima. Takvim se kreditima mogu financirati ulaganja u trajna proizvodna sredstva, ili potrebe za obrtnim sredstvima koje CEB smatra prihvatljivima. Usmjereni su na mikro, mala i srednja poduzeća (MMSP-ove), uključujući one koji provode zanatske/obrtničke djelatnosti ili mala obiteljska poduzeća koja su uključena u redovnu gospodarsku djelatnost.  U smislu njegovog društvenog mandata, CEB-ov prioritet za potporu predstavljaju mali MMSP-ovi te oni čiji je pristup kreditima ograničen, nepovoljniji, ili ga čak uopće i nema. To posebice uključuje novoosnovana poduzeća i poduzeća u vlasništvu žena, manjina i ranjivih skupina.  CEB koristi istu definiciju MMSP-ova kao i Europska unija (Preporuka Komisije EU 2003/361/EZ), koja se može ažurirati od vremena do vremena. Izvadak iz Članka 2 Dodatka Preporuke 2003/361/EZ: “Kategorija mikro, malih i srednjih poduzeća (MSP-ovi) sastoji se od poduzeća koja zapošljavaju manje od 250 osoba i imaju godišnji promet koji ne premašuje 50 milijuna eura, i/ili ukupna godišnja bilanca ne premašuje 43 milijuna eura.”  Ulaganja koja se odnose na obnovljivu energiju, sektore obrazovanja (škole/sveučilišta) i zdravstva (bolnice/klinike) ne bi se trebala financirati u okviru CEB-ovog sektora djelovanja “Potpora MMSP-ovima”. Potprojekti manjeg opsega koji se odnose na zdravstvo i obrazovanje (npr. privatne zubarske/liječničke ordinacije, jaslice/vrtići ili ustanove za njegu starijih osoba) mogu se financirati u okviru sektora djelovanja “MMSP-ovi” pod uvjetom da su krajnji korisnici u skladu s naprijed navedenom definicijom MMSP-ova.   * **Komponenta B “Unapređenje životnih uvjeta u urbanim i ruralnim područjima”**   Potprojekti koji imaju za cilj unapređenje životnih uvjeta u urbanim područjima moraju se odnositi na oronule četvrti ili urbana područja s nedostatnom urbanom infrastrukturom i/ili socijalnim i kulturnim sadržajima.  Potprojekti koji imaju za cilj unapređenje životnih uvjeta u ruralnim područjima moraju se odnositi na regije za koje je karakteristična mala naseljenost stanovništva ili djelatnosti na području poljoprivrede, šumarstva, akvakulture i ribarstva, a koje su definirane nacionalnim zakonodavstvom.  CEB financira Potprojekte koji obuhvaćaju izgradnju ili obnovu infrastrukture čiji je cilj urbana ili ruralna modernizacija. Prihvatljivima će se smatrati samo infrastrukturna ulaganja koja su uključena u regionalni ili općinski proračun, kao što su:   * Komunalije kao što su vodovodi, električni i plinski vodovi, kanalizacija, obrada krutog i tekućeg otpada; * Infrastruktura i održavanje lokalne cestovne mreže; * Infrastruktura lokalnog javnog prijevoza, oprema i održavanje, * Javna rasvjeta; * Centralni toplinski sustavi; * Javne službe, obrazovne i medicinske ustanove; * Privremena skloništa i socijalno stanovanje; * Društveno-kulturni i sportski centri kao što su igrališta, zelene površine, izložbeni prostori, kazališta i knjižnice; * Razvoj industrijskih područja; * Mreže navodnjavanja u ruralnim područjima; * Upravne zgrade i javno stanovanje.   Potprojekte mogu provoditi javni ili privatni subjekti.  Potprojekti navodnjavanja koji obuhvaćaju izgradnju kanala za zadržavanje vode, brane i slična infrastruktura prihvatljivi su sve dok se poštuju kriteriji koji su detaljno opisani u CEB-ovoj Okolišnoj i socijalnoj politici.   * Lista isključenja   Sljedeće aktivnosti koje su definirane NACE nomenklaturom Europske unije[[1]](#footnote-1) bit će isključene iz CEB-ovog financiranja:   * Ekstraktivne industrije (NACE B) osim odjeljka 8 Ostalo rudarstvo i vađenje (8.1 Vađenje kamena, pijeska i gline; 08.91 Vađenje minerala za kemikalije i gnojiva i 08.92 Vađenje treseta; 08.93 Vađenje soli) * Destiliranje, pročišćavanje i miješanje alkoholnih pića (NACE C11.01) * Proizvodnja duhanskih proizvoda (NACE C12) * Proizvodnja koksa i rafiniranih naftnih proizvoda (NACE C19) * Obrada nuklearnog goriva[[2]](#footnote-2) (NACE C24.46) * Proizvodnja oružja i streljiva (NACE C25.4) * Proizvodnja vojnih borbenih vozila (NACE C30.4) * Financijske djelatnosti i djelatnosti osiguranja (NACE K64-66) * Poslovanje nekretninama (NACE L68) * Djelatnosti kockanja i klađenja (NACE R92) * Djelatnosti članskih organizacija (NACE S94) * Djelatnosti izvanteritorijalnih organizacija i tijela (NACE U99)   Investicijski projekti koji su povezani s pornografijom i proizvodima koji se prema propisima CEB-ovih država članica smatraju štetnima za zdravlje i okoliš[[3]](#footnote-3) također su isključeni. | |
|  | **Prihvatljivi troškovi** | Troškovi prihvatljivi za CEB-ovo financiranje uključuju:   * + Istraživanja ili studije (tehničke, ekonomske ili komercijalne, inženjerske), tehnički nadzor projekta i druge profesionalne usluge vezane za projekt.   + Ti troškovi ne bi trebali premašivati 5% ukupnog troška projekta, ako nije opravdano;   + Stjecanje zemljišta koje je direktno povezano s projektom, po njegovoj kupovnoj cijeni, ako nije donirano ili darovano;   + Priprema zemljišta;   + Izgradnja/renovacija/modernizacija ili kupnja zgrada koje su direktno povezane s projektom;   + Instalacija osnovne infrastrukture kao što je kanalizacija, vodoopskrba, isporuka plina, električne i telekomunikacijske mreže, uklanjanje otpada i obrada otpadnih voda, ceste itd.;   + Održavanje opstojnosti i održivosti javnih službi;   + Kupnja materijala, opreme i strojeva, uključujući IT opremu i softver, kao i povezane troškove koji se odnose na obuku zaposlenika.   Izdatke za nepredviđene troškove (tehničke i/ili povećanja troškova) CEB može financirati. Isti predstavljaju financijsko pokriće u odnosu na moguće izmjene u količini potrebnih radova, ili jediničnim cijenama, u vrsti i količini opreme koju je potrebno kupiti ili u načinu izvršavanja projekta. Ovisno o sektoru djelatnosti i različitim komponentama projekta, ovi nepredviđeni troškovi mogu predstavljati do 10% ukupnih troškova projekta.  Troškovi koji se odnose na stručno usavršavanje/osposobljavanje i kampanje za podizanje svijesti javnosti mogu biti prihvatljivi za CEB-ovo financiranje uzimajući u obzir njihove ciljeve u okviru projekata.  CEB-ovi krediti ne mogu pokrivati troškove osoblja (plaće/dohodci i druge povezane pogodnosti poput mirovinskih plaćanja), financijske troškove i negotovinske elemente poput amortizacije. Međutim, takvi troškovi se mogu smatrati prihvatljivima kada se odnose na upravljanje projektom ili tehničku pomoć koja je potrebna za pripremu i provedbu projekta.  Financijski troškovi ili ulaganja (plaćanje dugova, refinanciranje, troškovi kamata, stjecanje udjela u kapitalu nekog poduzeća itd.) ne može biti uključeno u procijenjeni trošak projekta i CEB ga ne može financirati.  PDV koji se ne može odbijati i refundirati i drugi troškovi vezani za porez koji se ne mogu odbijati i refundirati smatraju se prihvatljivim troškovima.  U okviru komponente A, obrtna sredstva su ograničena na 15% CEB-ovog Kredita krajnjem korisniku kao maksimalni udjel u svakom pojedinačnom Potprojektu. | |
|  |  |  |  | |
| **III.** | **Socijalni učinak** | U okviru Komponente A, cilj Projekta je doprinos otvaranju novih stalnih i sezonskih radnih mjesta kroz jačanje konkurentne pozicije MSP-ova olakšavanjem njihovog pristupa srednjoročnom i dugoročnom financiranju.  U okviru Komponente B, cilj Projekta je potpora komunalnom sektoru u njegovom nastojanju da razvije i unaprijedi svoju socijalnu infrastrukturu kao potreban uvjet za održiv ekonomski razvoj. | |

1. Francuski akronim NACE odnosi se na “Statističku klasifikaciju ekonomskih djelatnosti u Europskoj zajednici”. Osmišljen je 1970., NACE daje okvir za prikupljanje i prezentiranje, prema ekonomskoj djelatnosti, širokog raspona statistike na ekonomskim područjima (na primjer: proizvodnja, zapošljavanje, nacionalni računi) ili drugo – Vidi Uredbu (EZ) br. 1893/2006 Europskog parlamenta i Vijeća od 20/12/2006 o utvrđivanju statističke klasifikacije ekonomskih djelatnosti NACE Revision 2 te izmjeni Uredbe Vijeća (EEZ) br. 3037/90 kao i određenih uredbi EZ-a o posebnim statističkim područjima. [↑](#footnote-ref-1)
2. Ovo se ne primjenjuje na kupnju medicinske opreme, opremu za kontrolu (mjerenje) kvalitete i bilo koju opremu kada CEB smatra da je radiokativan izvor beznačajan i/ili adekvatno zaštićen. [↑](#footnote-ref-2)
3. Proizvodnja ili trgovina bilo kojim proizvodom ili aktivnost koja se smatra nezakonitom prema zakonima ili propisima država članica ili međunarodnim konvencijama i sporazumima, kao što su nepovezana azbestna vlakna, medikamenti, pesticidi/herbicidi, tvari koje uništavaju ozon, poliklorirani bifenili (PCB), divlje životinje ili proizvodi koji su regulirani prema Konvenciji o međunarodnoj trgovini ugroženim vrstama (CITES). [↑](#footnote-ref-3)